**Vredestein Tyres -renkaat hyväksytty käytettäviksi Liebherr-pyöräkuormaajissa**

Liebherr, joka on yksi maailman johtavista rakennuslaitteiden valmistajista, on tehnyt sopimuksen Apollo Tyres Ltd:n kanssa Vredestein Tyres -renkaiden toimittamisesta useisiin pyöräkuormaajamalleihin. Vredestein Endurion- ja Flotation Trac -renkaat on hyväksytty käytettäviksi Liebherr-pienpyöräkuormaajissa L 504, L 506 ja L 508. Suosittu Vredestein Endurion on kovien pintojen mestari. Renkaiden erittäin vahva kudosrunko ja jämäkkä kulutuspinta takaavat ensiluokkaisen vakauden pyörimis- ja sivuttaissuunnassa sekä erinomaisen mukavuuden. Lisäksi Vredestein Endurion -renkaiden poikkeuksellisen pitkä käyttöikä vähentää merkittävästi kokonaiskäyttökustannuksia.

Vredestein Flotation Trac -renkaat on hyväksytty käytettäviksi Liebherr L 509 Tele -teleskooppikuormaajassa. Vredestein Flotation Trac -renkaissa on ainutlaatuiset poikittaiset ja erisuuntaiset kuviopalat, jotka parantavat pitoa vaativissa olosuhteissa. Vahvistettu keskiosa, jossa on kumia ajosuunnassa, takaa vakaan ajotuntuman ja renkaan pitkän käyttöiän. Lisäksi vankka reunavaijeri takaa luotettavuuden ja optimaalisen tuottavuuden.

Liebherr-pienkuormaajat ovat tehneet vaikutuksen useiden eri alojen asiakkaisiin turvallisuudellaan ja luotettavuudellaan. Nämä tehokkaat, turvalliset ja monipuoliset pyöräkuormaajat pystyvät käsittelemään monenlaisia materiaaleja tehokkaasti. Liebherr-pienpyöräkuormaajat valmistetaan Itävallan Bischofshofenissa sijaitsevassa Liebherrin pyöräkuormaajakeskuksessa.

Ensimmäiset Vredestein-renkailla varustetut Liebherr-pienpyöräkuormaajat tulevat markkinoille vuoden 2022 alussa.

**Hyväksytyt koot:**

• VREDESTEIN Endurion 340/80R18 IND 143 A8/B

• VREDESTEIN Endurion 400/70R18 IND 147 A8/B

• VREDESTEIN Endurion 400/70R20 IND 149 A8/B

• VREDESTEIN Flotation Trac 560/45R22.5 IMP 160D

**Kuvatekstit:**

**01** Vredestein Endurion

**02** Vredestein Flotation Trac

**03** Liebherr L509 Tele -lumiaura

**Lisätietoja:**

Robbert Holtkamp | markkinointiviestintä, työkonerenkaat, Eurooppa

Puhelin: +31 53 888 8187

Kännykkä: +31 1507 6475

Sähköposti : robbert.holtkamp@apollotyres.com

**Tietoja Apollo Tyres**

Apollo Tyres (Europe) B.V. suunnittelee, valmistaa ja myy huippulaadukkaita henkilöautojen, kaksipyöräisten ja pakettiautojen renkaita sekä erilaisten maatalous- ja teollisuuskoneiden renkaita Euroopassa ja Yhdysvalloissa.

Apollo Tyres (Europe) B.V. on osa Apollo Tyres Ltd:tä, joka on kansainvälinen ja merkittävä rengasvalmistaja ja jolla on tehtaita Intiassa, Alankomaissa ja Unkarissa. Apollo Tyres Ltd markkinoi tuotteita kahden kansainvälisen tuotemerkin, Apollon ja Vredesteinin, alla. Yrityksen tuotteita on saatavilla yli 100 maassa, ja meillä on laaja jälleenmyyntiverkosto, johon kuuluu omien tuotemerkkiemme myymälöitä ja yksinoikeusmyymälöitä sekä myymälöitä, joissa myydään myös muiden tuotemerkkien tuotteita.